Don Pramudwinai

Don Pramudwinai (tai ดอน ปรมัตถ์วินัย; sündinud 25. jaanuaril 1950 Bangkokis) on Tai diplomaat ja poliitik.

Don Pramudwinai omandas California Ülikoolis Los Angeleses bakalaureusekraadi politoloogia alal ja magistrikraadi rahvusvaheliste suhete alal. Lisaks sai ta magistrikraadi rahvusvaheliste suhete alal Tuftsi Ülikoolis. 

Alates 1974. aastast töötas ta Tai Välisministeeriumis. 1981–1985 töötas ta Tai saatkonnas Saksamaa Liitvabariigis. 1985–1988 oli ta Tai Välisministeeriumi Kagu-Aasia osakonna juhataja. 1988–1992 töötas ta Tai saatkonnas Londonis. 1992–1994 oli ta Tai Välisministeeriumi Ida-Aasia osakonna juhataja. 1994–1998 oli ta Tai saadik Šveitsis, Vatikanis ja Liechtensteinis. 1999–2000 oli ta Tai Välisministeeriumi infoosakonna juhataja ja avalike suhete juht. 2000–2004 oli ta Tai saadik Hiina Rahvavabariigis (samaaegselt ka Põhja-Koreas ja Mongoolias). 2004–2007 oli ta Tai saadik Euroopa Liidus, Belgias ja Luksemburgis. 2007–2009 oli ta Tai alaline esindaja Ühinenud Rahvaste Organisatsiooni juures. 2009–2010 oli ta Tai saadik Ameerika Ühendriikides. 2014. aasta augustist kuni 2015. aasta augustini oli ta Tai välisministri asetäitja.Mr. Don Pramudwinai. Minister of Foreign Affairs of Thailand Ministry of Foreign Affairs of the Kingdom of Thailand

Alates 20. augustist 2015 kuni 1. septembrini 2023 oli ta Tai välisminister.Thailand. Ministries, etc. rulers.org

Alates 2020. aasta augustist kuni 1. septembrini 2023 oli ta ka Tai asepeaminister.Foreign Ministry’s new job is to woo foreign investment, Prayut says The Nation Thailand, 7. august 2020

Viited

Kategooria:Tai poliitikud
Kategooria:Välisministrid
Kategooria:California Ülikooli Los Angeleses vilistlased
Kategooria:Tuftsi Ülikooli vilistlased
Kategooria:Sündinud 1950